# Strategisk koordineringsgruppe – sammensetning og mandat

## Sammensetning

Universitetsdirektøren har oppnevnt **strategiske koordineringsgruppa for administrative IT-systemer** med følgende medlemmer (NB, ikke besluttet ennå!):

* Ingar Pettersen, prosjektleder IHR, leder
* Benedicte Rustad, fakultetsdirektør juridisk fakultet
* Jarle Nygard, fakultetsdirektør matematisk naturvitenskapelig fakultet
* Bård Kjos, fakultetsdirektør utdanningsvitenskapelige fakultet
* Ellen Johanne Caesar, assisterende økonomidirektør
* Johannes Falk Paulsen, assisterende organisasjon- og personaldirektør
* Monica Bakken, studiedirektør
* Lars Oftedal, IT-direktør

Ingar Pettersen skal være leder av gruppa i starten. Universitetsdirektøren vil etter det utnevne en ny leder.

## Mandat – strategisk koordineringsgruppe

### Formål

Strategisk koordineringsgruppe for administrative IT-systemer skal ivareta helheten i universitetets administrative IT-virksomhet. Dette skal gi brukervennlige og mer kosteffektive administrative IT-løsninger for UiO gjennom bedre samhandling rundt initiering, innføring, forvaltning og drift og avvikling av administrative IT-systemer.

Anbefalingene fra det strategisk koordineringsgruppe vil være rådgivende for universitetsdirektøren.

### Oppgaver

Oppgaver tillagt strategisk koordineringsgruppe er:

* Utforme et overordnet veikart (strategi) for administrative IT-systemer
* Vedlikeholde en oversikt over alle administrative IT-systemer
* Vedlikeholde en oversikt over integrasjon mellom de administrative IT-systemene
* Utarbeide årsplaner for administrative IT-systemer med budsjett
* Forslå bruk av IS-porteføljepotten for universitetsdirektøren
* Følge opp bruk av IS-porteføljepotten
* Følge opp oppgaver i følge ansvarskart for administrative IT-systemer
* Integrasjon

### Organisering

Universitetsdirektøren er ansvarlig for å bemanne gruppa. Gruppa har en leder og medlemmer er 2-3 systemeiere, 2-3 fagdirektøren eller andre representanter for fakultetene og IT-direktøren. Leder av rådgivings- og sekretariatsfunksjon er sekretær for utvalget.

Utvalget har møter ca tre ganger i semesteret.